۱۷۶۸.جی ایلده بیر-بیریله ایتّیفاق باغلایان شکی و قوبا خانلاری شاماخی خانلیغینا هوجوم ائدیب، اونو اؤز آرالاریندا بؤلوشدوردولر. بیر نئچه ایلدن سونرا شکی خانلاری‌نین قوهوملاری آراسیندا باش وئرن چکیشمه‌لر اونا گتیریب چیخاردی کی، ۱۷۸۰-جی ایلده محمدحسین خانین اؤلوموندن سونرا حاکیمیت عبدالقادر، ۱۷۸۳-جی ایلده محمدحسن خانا، ۱۷۹۵-جی ایلین دئکابریندا ایسه سلیم خانا کئچدی. سلیم خان ایکی دفعه− بیرینجی دفعه۱۷۹۵ -۱۷۹۷، ایکینجی دفعه ایسه ۱۸۰۵-۱۸۰۶-جی ایللرده، هر دفعه ده ۲ ایلدن ده آز مودّت عرضینده حاکیمیتده اولموشدو. سلیم خان شکی خانی ایکن حاکیمیتینی مؤحکملندیرمک و دوشمنلرینه قارشی حربی دستک آلماق اۆچون اوّل خانلیغینی روسیه ایمپراتورلوغونون ترکیبینه قاتمیشسا دا، ۱۸۰۶-جی ایلین یاییندا باجیسی‌نین - قاراباغ خانی ابراهیم خلیل خانین آروادی‌نین قاراباغدا روسلار طرفیندن اؤلدورولمه‌سیندن سونرا، درحال شکی خانلیغی اراضیسینده‌کی روس قوشونونو بو اراضیدن چیخارتمیش، لاکین سوندا مغلوب اولاراق ایرانا موهاجیرت ائتمیشدی.